《马节妇盛氏》
元代·陈德永

白日忽中晦，阳春春陨霜。儿生未识父，姑老谁扶将？

呜呼养姑心，引誓独永亡。仰无一瓦庇，俯无立锥场。

宵机乱头绪，昼哭成徊徨。赋命谅使然，苦节良自伤。

身前一世短，身后百世长。慨彼《梅花》诗，永媲《黄鹄》章。

作者简介：元台州黄岩人，字叔夏，号两峰。少师从盛象翁、林弦斋。台省辟为和靖书院山长，累官江浙儒学提举。有《两峰惭草》。